CELEX: 62013CN0110
Language: bg
Date: 2013-03-07 00:00:00
Title: Дело C-110/13: Преюдициално запитване, отправено от Bundesfinanzhof (Германия) на 7 март 2013 г. — HaTeFo GmbH/Finanzamt Haldensleben

25.5.2013   
            
            
               BG
            
            
               Официален вестник на Европейския съюз
            
            
               C 147/12
            
         Преюдициално запитване, отправено от Bundesfinanzhof (Германия) на 7 март 2013 г. — HaTeFo GmbH/Finanzamt Haldensleben
   (Дело C-110/13)
   2013/C 147/21
   Език на производството: немски
   
      Запитваща юрисдикция
   
   Bundesfinanzhof
   
      Страни в главното производство
   
   
      Жалбоподател: HaTeFo GmbH
   
      Ответник: Finanzamt Haldensleben
   
      Преюдициални въпроси
   
   
               1.
            
            
               
                           а)
                        
                        
                           Какви са изискванията, за да се допусне, че е налице съвместна дейност по смисъла на член 3, параграф 3, четвърта алинея от приложението към Препоръка 2003/361/ЕО на Комисията от 6 май 2003 година относно дефинирането на големите, малките и средните предприятия (1) („МСП-Препоръката“): Достатъчно ли е към момента само наличието на търговско сътрудничество между участващите в двете предприятия физически лица, което протича без спорове и без настъпили до момента противоречия относно интереси, или в много по-голяма степен е необходимо признаване на съгласувано поведение на тези лица?
                        
                     
                           б)
                        
                        
                           В случай че е необходимо съгласувано поведение: следва ли то в резултат на чисто фактическо сътрудничество?
                        
                     
         
               2.
            
            
               Когато не е налице хипотеза на задължение за изготвяне на консолидиран годишен счетоводен отчет, следва ли за целите на отговора на въпроса дали дадено предприятие е свързано с друго предприятие чрез лице или действаща съвместно група от физически лица, съдържащото се в член 3, параграф 3, първа алинея от приложението към МСП-Препоръката понятие „връзки“ да се разбира в смисъл, че става въпрос за глобална икономическа преценка, в който случай следва да се разгледат определени аспекти относно съответните предприятия, каквито са отношенията на собственост — в конкретния случай по-специално принадлежността на притежателите на дялове към едно семейство, структурата на участие и степента на участие в икономическата дейност — и също по-конкретно самоличността на самите управители?
            
         
               3.
            
            
               В случай че и по силата на Препоръката е възможно извършването на глобална икономическа преценка, която надхвърля формалната проверка: Нужно ли е да бъде налице умисъл или най-малкото риск от заобикаляне на съдържащата се в Препоръката дефиниция?
            
         
      (1)  ОВ L 124, стр. 36.